title: Provedbena uredba Komisije (EU) 2019/899 оd 29. svibnja 2019. o produljenju odobrenja Saccharomyces cerevisiae CNCM I-4407 kao dodatka hrani za janjad za tov, mliječne koze, mliječne ovce, mliječne bivole, konje i svinje za tov i stavljanju izvan snage uredaba (EZ) br. 1447/2006, (EZ) br. 188/2007, (EZ) br. 232/2009, (EZ) br. 186/2007 i (EZ) br. 209/2008 (nositelj odobrenja S.I. Lesaffre) (Tekst značajan za EGP.)

text:
                  3.6.2019

                  HR

                  Službeni list Europske unije

                  L 144/32

         PROVEDBENA UREDBA KOMISIJE (EU) 2019/899
         оd 29. svibnja 2019.
         o produljenju odobrenja Saccharomyces cerevisiae CNCM I-4407 kao dodatka hrani za janjad za tov, mliječne koze, mliječne ovce, mliječne bivole, konje i svinje za tov i stavljanju izvan snage uredaba (EZ) br. 1447/2006, (EZ) br. 188/2007, (EZ) br. 232/2009, (EZ) br. 186/2007 i (EZ) br. 209/2008 (nositelj odobrenja S.I. Lesaffre)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                        Saccharomyces cerevisiae NCYC Sc 47 odobren je na deset godina kao dodatak hrani za janjad za tov Uredbom Komisije (EZ) br. 1447/2006 (2), za konje Uredbom Komisije (EZ) br. 186/2007 (3), za mliječne koze i mliječne ovce Uredbom Komisije (EZ) br. 188/2007 (4), za svinje za tov Uredbom Komisije (EZ) br. 209/2008 (5) i za mliječne bivole Uredbom Komisije (EZ) br. 232/2009 (6).

                     (3)

                     U skladu s člankom 14. Uredbe (EZ) br. 1831/2003 nositelj navedenih odobrenja podnio je zahtjeve za produljenje odobrenja Saccharomyces cerevisiae CNCM I-4407 (prethodno NCYC Sc 47) kao dodatka hrani za janjad za tov, mliječne koze, mliječne ovce, mliječne bivole, svinje za tov i konje, u kojem se traži da se taj dodatak razvrsta u kategoriju dodataka „zootehnički dodaci”. Uz te su zahtjeve priloženi podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 13. lipnja 2018. (7) zaključila da je podnositelj zahtjeva dostavio podatke kojima se dokazuje da dodatak ispunjuje uvjete odobrenja.

                     (5)

                     Procjena Saccharomyces cerevisiae CNCM I-4407 pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka kako je navedeno u Prilogu ovoj Uredbi.

                     (6)

                     S obzirom na to da se produljuje odobrenje Saccharomyces cerevisiae CNCM I-4407 kao dodatka hrani za životinje u skladu s uvjetima iz Priloga ovoj Uredbi, uredbe (EZ) br. 1447/2006, (EZ) br. 186/2007, (EZ) br. 188/2007, (EZ) br. 209/2008 i (EZ) br. 232/2009 trebalo bi staviti izvan snage.

                     (7)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, kada se upotrebljava za janjad za tov, mliječne koze, mliječne ovce, mliječne bivole i svinje za tov; odnosno funkcionalnoj skupini „tvari za poticanje probavljivosti”, kada se upotrebljava za konje, produljuje se podložno uvjetima utvrđenima u tom prilogu.

            Članak 2.

               Saccharomyces cerevisiae NCYC Sc47 kao dodatak hrani za životinje pod uvjetima utvrđenima u Prilogu ovoj Uredbi i uredbama (EZ) br. 1447/2006, (EZ) br. 186/2007, (EZ) br. 188/2007, (EZ) br. 209/2008 i (EZ) br. 232/2009 te premiksi i krmna smjesa koji ga sadržavaju, označeni u skladu s tim uredbama prije stupanja na snagu ove Uredbe, mogu se nastaviti stavljati na tržište dok se ne potroše postojeće zalihe.

            Članak 3.
            Uredbe (EZ) br. 1447/2006, (EZ) br. 186/2007, (EZ) br. 188/2007, (EZ) br. 209/2008 i (EZ) br. 232/2009 stavljaju se izvan snage.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Uredba Komisije (EZ) br. 1447/2006 od 29. rujna 2006. o izdavanju odobrenja za novu uporabu Saccharomyces cerevisiae (Biosaf SC 47) kao dodatka hrani za životinje (SL L 271, 30.9.2006., str. 28.).

            (3)  Uredba Komisije (EZ) br. 186/2007 od 21. veljače 2007. o odobrenju novog korištenja Saccharomyces cerevisiae (Biosaf SC 47) kao dodatka hrani za životinje (SL L 63, 1.3.2007., str. 6.).

            (4)  Uredba Komisije (EZ) br. 188/2007 od 23. veljače 2007. o odobrenju novog korištenja Saccharomyces cerevisiae (Biosaf SC 47) kao dodatka hrani za životinje (SL L 57, 24.2.2007., str. 3.).

            (5)  Uredba Komisije (EZ) br. 209/2008 od 6. ožujka 2008. o odobrenju novog korištenja Saccharomyces cerevisiae (Biosaf Sc 47) kao dodatka hrani za životinje (SL L 63, 7.3.2008., str. 3.).

            (6)  Uredba Komisije (EZ) br. 232/2009 od 19. ožujka 2009. o odobrenju novog korištenja Saccharomyces cerevisiae NCYC Sc47 kao dodatka hrani za mliječne bivole (nositelj odobrenja Société Industrielle Lesaffre) (SL L 74, 20.3.2009., str. 14.).

            (7)  EFSA Journal 2018.; 16(7):5339.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka valjanosti odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore

                        4b1702

                        S.I. Lesaffre

                           Saccharomyces cerevisiae CNCM I-4407

                           Sastav dodatka:

                        Pripravak Saccharomyces cerevisiae CNCM I-4407 s najmanjom koncentracijom od 5 × 109 CFU/g.
                        Kruti oblik

                           Karakteristike aktivne tvari:

                        Žive suhe stanice Saccharomyces cerevisiae CNCM I-4407

                           Analitička metoda
                            (1)

                        Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN 15789:2009).
                        Identifikacija: metoda lančane reakcije polimerazom (PCR) CEN/TS 15790:2008.

                        Janjad za tov

                        —

                        1,4 × 109

                        —

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Preporučene doze (CFU po grlu dnevno) za:

                                                —

                                                mliječne koze: 3 × 109

                                                —

                                                mliječne ovce: 2 × 109

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i dišne organe.

                        23. lipnja 2029.

                        Mliječne koze i mliječne ovce

                        7 × 108

                        Svinje za tov

                        1,25 × 109

                        Mliječni bivoli

                        5 × 108

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka valjanosti odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: tvari za poticanje probavljivosti

                        4b1702

                        S.I. Lesaffre

                           Saccharomyces cerevisiae CNCM I-4407

                           Sastav dodatka:

                        Pripravak Saccharomyces cerevisiae CNCM I-4407 s najmanjom koncentracijom od 5 × 109 CFU/g.
                        Kruti oblik

                           Karakteristike aktivne tvari:

                        Žive suhe stanice Saccharomyces cerevisiae CNCM I-4407

                           Analitička metoda
                            (2)

                        Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN 15789:2009).
                        Identifikacija: metoda lančane reakcije polimerazom (PCR) CEN/TS 15790:2008.

                        Konji

                        —

                        8 × 108

                        —

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Preporučene doze (CFU po grlu dnevno) za:

                                                —

                                                konje: 1,25 × 1010 – 6 × 1010

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih opasnosti koje proizlaze iz njihove uporabe. Ako se opasnosti s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i dišne organe.

                        23. lipnja 2029.

               (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports

               (2)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2019/900 оd 29. svibnja 2019. o odobrenju 8-merkapto-p-mentan-3-ona i p-ment-1-en-8-tiola kao dodataka hrani za sve životinjske vrste (Tekst značajan za EGP.)

text:
                  3.6.2019

                  HR

                  Službeni list Europske unije

                  L 144/36

         PROVEDBENA UREDBA KOMISIJE (EU) 2019/900
         оd 29. svibnja 2019.
         o odobrenju 8-merkapto-p-mentan-3-ona i p-ment-1-en-8-tiola kao dodataka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. te uredbe predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     8-merkapto-p-mentan-3-on i p-ment-1-en-8-tiol bili su odobreni bez vremenskog ograničenja u skladu s Direktivom 70/524/EEZ kao dodatci hrani za sve životinjske vrste. Ti su proizvodi zatim uneseni u registar dodataka hrani za životinje kao postojeći proizvodi u skladu s člankom 10. stavkom 1. Uredbe (EZ) br. 1831/2003.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu 8-merkapto-p-mentan-3-ona i p-ment-1-en-8-tiola kao dodataka hrani za sve životinjske vrste. Podnositelj zahtjeva zatražio je da se ti dodaci razvrstaju u kategoriju dodataka „osjetilni dodaci”. Uz taj su zahtjev priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 27. studenoga 2018. (3) zaključila da 8-merkapto-p-mentan-3-on i p-ment-1-en-8-tiol u predloženim uvjetima uporabe u hrani za životinje nemaju negativan učinak na zdravlje životinja, zdravlje ljudi i okoliš. Zaključila je i da oba sastojka nadražuju dišni sustav te da se ne mogu izvući zaključci u pogledu izazivanja preosjetljivosti u dodiru s kožom. Stoga Komisija smatra da je potrebno poduzeti odgovarajuće mjere zaštite kako bi se spriječili štetni učinci na zdravlje ljudi, posebno u odnosu na korisnike dodatka. Budući da se te dvije tvari upotrebljavaju u hrani te da je njihova funkcija u hrani za životinje jednaka kao u hrani, Agencija je zaključila da nisu potrebni dodatni dokazi o njihovoj učinkovitosti u hrani za životinje.

                     (5)

                     U cilju bolje kontrole trebalo bi predvidjeti ograničenja i uvjete. Za 8-merkapto-p-mentan-3-on i p-ment-1-en-8-tiol preporučeni bi se sadržaj trebao navesti na etiketi dodatka hrani za životinje. Ako se preporučena količina premaši, na oznaci premiksâ i pri označivanju krmnih smjesa i krmiva trebalo bi navesti određene informacije.

                     (6)

                     Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodataka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (7)

                     Procjena predmetnih tvari pokazala je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tih tvari kako je navedeno u Prilogu ovoj Uredbi.

                     (8)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetne tvari bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

                     (9)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje
            Tvari navedene u Prilogu, koje pripadaju kategoriji dodataka „osjetilni dodaci” i funkcionalnoj skupini „aromatske tvari”, odobravaju se kao dodaci hrani za životinje podložno uvjetima utvrđenima u tom prilogu.

            Članak 2.
            Prijelazne mjere

               1.   Tvari navedene u Prilogu i premiksi koji sadržavaju te tvari, a koji su proizvedeni i označeni prije 23. prosinca 2019. u skladu s pravilima primjenjivima prije 23. lipnja 2019., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvari navedene u prilogu, a koji su proizvedeni i označeni prije 23. lipnja 2020. u skladu s pravilima primjenjivima prije 23. lipnja 2019., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje služe za proizvodnju hrane.

               3.   Krmne smjese i krmiva koji sadržavaju tvari navedene u prilogu, a koji su proizvedeni i označeni prije 23. lipnja 2021. u skladu s pravilima primjenjivima prije 23. lipnja 2019., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje ne služe za proizvodnju hrane.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. svibnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2019.; 17(1):5530.

            PRILOG

                        Identifikacijski broj dodatka hrani za životinje

                        Naziv nositelja odobrenja

                        Dodatak hrani za životinje

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Kraj razdoblja odobrenja

                        mg aktivne tvari po kg potpune krmne smjese s udjelom vlage od 12 %

                        Kategorija: osjetilni dodaci. Funkcionalna skupina: Aromatske tvari

                        2b12038

                        —

                        8-merkapto-p-mentan-3-on

                           Sastav dodatka hrani za životinje

                        8-merkapto-p-mentan-3-on

                           Karakteristike aktivne tvari

                        8-merkapto-p-mentan-3-on
                        Proizveden kemijskom sintezom
                        Čistoća: najmanje 97 %
                        Kemijska formula: C10H18OS
                        CAS br.: 38462-22-5
                        FLAVIS broj 12.038

                           Metoda analize
                            (1)

                        Za utvrđivanje: 8-merkapto-p-mentan-3-on u dodatku hrani za životinje i aromatskim premiksima za hranu za životinje:
                        plinska kromatografija – masena spektrometrija s blokadom vremena zadržavanja (GC-MS-RTL).

                        Sve vrste životinja

                        —

                        —

                        —

                                    1.

                                    Dodatak se u hranu za životinje unosi u obliku premiksa.

                                    2.

                                    U uputama za uporabu dodatka hrani za životinje i premiksâ potrebno je navesti uvjete skladištenja i stabilnost pri toplinskoj obradi.

                                    3.

                                    Na oznaci dodatka potrebno je navesti sljedeće:
                                    „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi: 0,05 mg/kg.”

                                    4.

                                    Na oznaci premiksâ i pri označivanju krmiva i krmnih smjesa potrebno je navesti funkcionalnu skupinu, identifikacijski broj, naziv i dodanu količinu aktivne tvari ako su premašeni sljedeći udjeli aktivne tvari u potpunoj krmnoj smjesi s udjelom vlage od 12 %: 0,05 mg/kg.

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika od udisanja ili doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                        23. lipnja 2029.

                        2b12085

                        —

                        p-ment-1-en-8-tiol

                           Sastav dodatka hrani za životinje

                        p-ment-1-en-8-tiol

                           Karakteristike aktivne tvari

                        p-ment-1-en-8-tiol
                        Proizveden kemijskom sintezom
                        Čistoća: najmanje 98 %
                        Kemijska formula: C10H18OS
                        CAS br.: 71159-90-5
                        FLAVIS broj 12.085

                           Metoda analize
                            (1)

                        Za određivanje -1-metilfuran-8-tiola u dodatku hrani za životinje i aromatskim premiksima za hranu za životinje:
                        plinska kromatografija – masena spektrometrija s blokadom vremena zadržavanja (GC-MS-RTL).

                        Sve vrste životinja

                        —

                        —

                        —

                                    1.

                                    Dodatak se u hranu za životinje unosi u obliku premiksa.

                                    2.

                                    U uputama za uporabu dodatka hrani za životinje i premiksâ potrebno je navesti uvjete skladištenja i stabilnost pri toplinskoj obradi.

                                    3.

                                    Na oznaci dodatka potrebno je navesti sljedeće:
                                    „Najveća preporučena količina aktivne tvari u potpunoj krmnoj smjesi s udjelom vlage od 12 % iznosi: 0,05 mg/kg.”

                                    4.

                                    Na oznaci premiksâ i pri označivanju krmiva i krmnih smjesa potrebno je navesti funkcionalnu skupinu, identifikacijski broj, naziv i dodanu količinu aktivne tvari ako su premašeni sljedeći udjeli aktivne tvari u potpunoj krmnoj smjesi s udjelom vlage od 12 %: 0,05 mg/kg.

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika od udisanja ili doticaja s kožom ili očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe, zaštitne naočale i rukavice.

                        23. lipnja 2029.

               (1)  Detaljni podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2019/917 оd 4. lipnja 2019. o utvrđivanju tehničkih specifikacija, mjera i drugih zahtjeva potrebnih za sustav međusobne povezanosti registara nesolventnosti u skladu s člankom 25. Uredbe (EU) 2015/848 Europskog parlamenta i Vijeća

text:
                  5.6.2019

                  HR

                  Službeni list Europske unije

                  L 146/100

         PROVEDBENA UREDBA KOMISIJE (EU) 2019/917
         оd 4. lipnja 2019.
         o utvrđivanju tehničkih specifikacija, mjera i drugih zahtjeva potrebnih za sustav međusobne povezanosti registara nesolventnosti u skladu s člankom 25. Uredbe (EU) 2015/848 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/848 Europskog parlamenta i Vijeća od 20. svibnja 2015. o postupku u slučaju nesolventnosti (1), a posebno njezin članak 25. stavak 2. točke od (a) do (f),
         budući da:

                     (1)

                     Radi uspostave sustava međusobne povezanosti registara nesolventnosti potrebno je definirati i donijeti tehničke specifikacije, mjere i druge zahtjeve kojima se osiguravaju ujednačeni uvjeti za provedbu tog sustava.

                     (2)

                     Tehničke specifikacije, mjere i drugi zahtjevi iz ove Uredbe u skladu su s mišljenjem Odbora za postupke u slučaju nesolventnosti,

               DONIJELA JE OVU UREDBU:

            Članak 1.
            Tehničke specifikacije, mjere i drugi zahtjevi kojima se osiguravaju ujednačeni uvjeti za provedbu sustava međusobne povezanosti registara nesolventnosti iz članka 25. stavka 2. točaka od (a) do (f) Uredbe (EU) 2015/848 utvrđeni su u Prilogu.
            Registri nesolventnosti moraju biti međusobno povezani u skladu s tim tehničkim specifikacijama, mjerama i drugim zahtjevima do 30. lipnja 2021.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama u skladu s Ugovorima.

            Sastavljeno u Bruxellesu 4. lipnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 141, 5.6.2015., str. 19.

            PRILOG

               UTVRĐIVANJE TEHNIČKIH SPECIFIKACIJA, MJERA I DRUGIH ZAHTJEVA IZ ČLANKA 1.

            1.   Predmet

            Sustav međusobne povezanosti registara nesolventnosti (IRI) decentralizirani je sustav koji povezuje nacionalne registre i europski portal e-pravosuđe. Taj sustav služi kao središnja usluga pretraživanja koja na raspolaganje stavlja sve obvezne informacije o nesolventnosti propisane Uredbom (EU) 2015/848, kao i sve ostale informacije ili dokumente koji se nalaze u nacionalnim registrima.
            2.   Definicije

                        (a)

                        „HyperText Transport Protocol Secure” ili „HTTPS” znači šifrirani komunikacijski kanali i kanali sigurne veze;

                        (b)

                        „zapis o nesolventnosti” znači skup informacija u vezi s postupkom u slučaju nesolventnosti jednog dužnika iz članka 24. Uredbe (EU) 2015/848 koji se objavljuje u nacionalnim elektroničkim registrima nesolventnosti i koji je dostupan putem središnje javne elektroničke točke pristupa (europskog portala e-pravosuđe), kako je utvrđeno u članku 25. Uredbe (EU) 2015/848;

                        (c)

                        „krajnja točka registra nesolventnosti države članice” znači izvor informacija iz zapisa o nesolventnosti; portal e-pravosuđe pretražuje krajnju točku registra nesolventnosti države članice, koja djeluje kao vlasnik tih informacija i pruža tražene podatke;

                        (d)

                        „nacionalni registracijski broj” znači registracijski broj pod kojim je pravni subjekt registriran u trgovačkom ili sličnom registru ili osobni identifikacijski broj ili ekvivalent za fizičke osobe;

                        (e)

                        „neporecivost podrijetla” znači mjere kojima se dokazuje cjelovitost i podrijetlo podataka metodama poput digitalne certifikacije, infrastrukture javnih ključeva i digitalnih potpisa;

                        (f)

                        „nepobitnost primitka podataka” znači mjere kojima predviđeni primatelj podataka pošiljatelju dokazuje primitak podataka metodama poput digitalne certifikacije, infrastrukture javnih ključeva i digitalnih potpisa;

                        (g)

                        „platforma” znači središnji sustav za pretraživanje, koji je dio portala e-pravosuđe;

                        (h)

                        „registri” znači registri nesolventnosti, kako su utvrđeni u članku 24. Uredbe (EU) 2015/848;

                        (i)

                        „protokol za jednostavan pristup objektima (Simple Object Access Protocol)” znači, prema standardima konzorcija World Wide Web, specifikacija protokola za prijenos poruka radi razmjene strukturiranih informacija prilikom provedbe web-usluga u računalnim mrežama;

                        (j)

                        „web-usluga” znači programski sustav osmišljen tako da podržava interoperabilne interakcije među strojnom opremom unutar mreže; njegovo je sučelje prikazano u strojno obradivom obliku.

                  3.   Načini komunikacije

            3.1   IRI se koristi načinima elektroničke komunikacije utemeljenima na uslugama, poput web-usluga ili drugih, ponovno iskoristivih infrastruktura digitalnih usluga, za potrebe povezivanja registara.
            3.2   Komunikacija između portala e-pravosuđe i platforme te između krajnje točke registra nesolventnosti države članice i platforme komunikacija je „jedan na jedan”. Komunikacija platforme s registrima može biti „jedan na jedan” ili „jedan na više”.
            4.   Komunikacijski protokoli

            4.1   Za komunikaciju između portala, platforme, registara i neobaveznih točaka pristupa sustavu upotrebljavaju se sigurnosni internetski protokoli poput HTTPS-a.
            4.2   Za prijenos strukturiranih podataka i metapodataka upotrebljavaju se standardni komunikacijski protokoli poput protokola za jednostavan pristup objektima (Simple Object Access Protocol).
            5.   Sigurnosni standardi

            Za komunikaciju i distribuciju informacija putem IRI-ja tehničke mjere za osiguravanje minimalnih sigurnosnih standarda informacijske tehnologije uključuju:

                        (a)

                        mjere za osiguravanje povjerljivosti informacija, među ostalim i putem sigurnih kanala (HTTPS);

                        (b)

                        mjere za osiguravanje cjelovitosti podataka tijekom razmjene;

                        (c)

                        mjere za osiguravanje neporecivosti podrijetla pošiljatelja informacija unutar IRI-ja i nepobitnost primitka informacija;

                        (d)

                        mjere za osiguravanje bilježenja sigurnosnih događaja u skladu s priznatim međunarodnim preporukama za sigurnosne standarde informacijske tehnologije;

                        (e)

                        mjere za osiguravanje provjere autentičnosti i autorizacije svih registriranih korisnika te mjere za provjeru identiteta sustava povezanih s portalom, platformom ili registrima u okviru IRI-ja;

                        (f)

                        mjere za zaštitu od automatiziranog pretraživanja, poput upotrebe modula CAPTCHA, i kopiranja registara, poput ograničavanja rezultata pretraživanja svakog registra na maksimalan broj.

                  6.   Podaci koji se razmjenjuju između registara i IRI-ja

            6.1   Zajednički skup informacija iste strukture i vrste za sve registre u državama članicama naziva se „osnovni zapis o nesolventnosti”.
            Svaka država članica može proširiti osnovni zapis o nesolventnosti određenim informacijama. Podaci iz zapisa o nesolventnosti izrađuju se na temelju postojeće specifikacije sučelja.
            6.2   Razmjena informacija uključuje i poruke koje su potrebne za potvrdu primitka, bilježenje i izvješćivanje.
            7.   Struktura standardnog formata poruke

            Razmjena informacija između registara, platforme i portala temelji se na standardnim metodama strukturiranja podataka i oblikuje se u standardnom formatu poruke kao što je XML.
            8.   Podaci za platformu

            8.1   Prema zahtjevima u pogledu interoperabilnosti nalaže se da usluge koje pruža svaki registar moraju biti ujednačene i upotrebljavati isto sučelje kako bi pozivna aplikacija, poput portala e-pravosuđe, komunicirala samo s jednom vrstom sučelja koje prikazuje zajednički skup podatkovnih elemenata. Taj pristup zahtijeva da svaka država članica uskladi svoju unutarnju strukturu podataka kako bi ispunila specifikacije sučelja koje utvrđuje Komisija.
            8.2   Da bi platforma mogla vršiti svoje funkcije osiguravaju se sljedeće vrste podataka:

                        (a)

                        podaci kojima se omogućuje identifikacija sustava koji su spojeni s platformom; ti podaci mogu se sastojati od URL-ova kojima se identificira svaki sustav u okviru IRI-ja;

                        (b)

                        svi ostali operativni podaci koji su potrebni za platformu kako bi se osigurali pravilan i učinkovit rad usluge pretraživanja te interoperabilnost registara; ti podaci mogu uključivati popise oznaka, referentne podatke, glosare i povezane prijevode tih metapodataka, kao i podatke o bilježenju i izvješćivanju.

                  8.3   Podaci i metapodaci kojima platforma raspolaže obrađuju se i pohranjuju u skladu sa sigurnosnim standardima opisanima u odjeljku 5. ovog Priloga.
            9.   Načini rada sustava i usluga informacijske tehnologije koje platforma omogućuje

            9.1   Za distribuciju i razmjenu informacija, sustav se temelji na sljedećem tehničkom načinu rada:

                        (a)

                        za dostavu poruka na odgovarajućem jeziku platforma dostavlja referentne podatke, kao što su popisi oznaka, kontrolirani rječnici i glosari;

                        (b)

                        termini iz rječnika i glosara prema potrebi se prevode na službene jezike EU-a; ako je moguće, upotrebljavaju se priznate norme i standardizirane poruke.

                  9.2   Komisija će državama članicama dostaviti dodatne pojedinosti o tehničkom načinu rada i uvođenju usluga informacijske tehnologije koje pruža platforma.
            10.   Kriteriji pretraživanja

            10.1   Za pretraživanje putem IRI-ja mora biti odabrana najmanje jedna država.
            10.2   Portal osigurava sljedeće usklađene kriterije pretraživanja:

                        (a)

                        ime,

                        (b)

                        nacionalni registracijski broj.

                  Ta se dva kriterija mogu upotrebljavati alternativno i dodatno.
            10.3   Na portalu mogu biti dostupni dodatni kriteriji pretraživanja.
            11.   Načini plaćanja

            11.1   Sustavom se korisnicima omogućuje da vrše internetska plaćanja s pomoću često korištenih načina plaćanja kao što su kreditne i debitne kartice za dokumente i pojedinosti za koje države članice naplaćuju naknade, a koji su dostupni na portalu e-pravosuđe putem IRI-ja.
            11.2.   Sustavom se mogu omogućiti i zamjenske metode internetskog plaćanja, kao što su bankovni prijenosi ili virtualni novčanici (polog).
            12.   Dostupnost usluga

            12.1   Razdoblje pružanje usluga je 24 sata dnevno sedam dana u tjednu uz stopu dostupnosti sustava od najmanje 98 %, ne računajući planirano održavanje.
            12.2   Države članice obavješćuju Komisiju o aktivnostima održavanja kako slijedi:

                        (a)

                        pet radnih dana prije za radnje održavanja kojima se može uzrokovati nedostupnost od najviše četiri sata;

                        (b)

                        deset radnih dana prije za radnje održavanja kojima se može uzrokovati nedostupnost od najviše 12 sati;

                        (c)

                        30 radnih dana prije za održavanje prostorije s računalnom infrastrukturom kojim se može uzrokovati nedostupnost od najviše šest dana godišnje.

                  Ako je to moguće, radnje održavanja zakazuju se izvan radnog vremena (19:00 – 8:00 po srednjoeuropskom vremenu).
            12.3   Ako države članice imaju fiksna tjedna razdoblja pružanja usluge, one obavješćuju Komisiju o danu i vremenu kada su predviđena ta fiksna tjedna razdoblja. Ne dovodeći u pitanje obveze iz točke 12.2. podtočaka od (a) do (c), ako sustavi država članica budu nedostupni tijekom tog fiksnog razdoblja, države članice mogu odlučiti ne obavijestiti Komisiju o svakom pojedinom slučaju.
            12.4   U slučaju neočekivanog tehničkog kvara sustava država članica, one obavješćuju Komisiju bez odlaganja o nedostupnosti svojih sustava i, ako je poznato, o predviđenom vremenu nastavka pružanja usluga.
            12.5   U slučaju bilo kakve promjene koja može utjecati na vezu sa središnjom platformom, države članice unaprijed obavješćuju Komisiju čim su dostupne dostatne tehničke pojedinosti u vezi s promjenom.
            12.6   U slučaju neočekivanog kvara središnje platforme ili portala, Komisija bez odlaganja obavješćuje države članice o nedostupnosti platforme ili portala i, ako je poznato, o predviđenom vremenu nastavka pružanja usluga.
            13.   Pravila transkripcije i transliteracije

            Svaka je provedba u državama članicama u skladu s nacionalnim standardima transkripcije, romanizacije i transliteracije kad je riječ o upotrebi posebnih znakova, unosu pretraživanja i vraćenim rezultatima.


title: Provedbena uredba Komisije (EU) 2019/1131 оd 2. srpnja 2019. o uspostavi carinskog instrumenta radi provedbe članka 14.a Uredbe (EU) 2016/1036 Europskog parlamenta i Vijeća i članka 24.a Uredbe (EU) 2016/1037 Europskog parlamenta i Vijeća

text:
                  3.7.2019

                  HR

                  Službeni list Europske unije

                  L 179/12

         PROVEDBENA UREDBA KOMISIJE (EU) 2019/1131
         оd 2. srpnja 2019.
         o uspostavi carinskog instrumenta radi provedbe članka 14.a Uredbe (EU) 2016/1036 Europskog parlamenta i Vijeća i članka 24.a Uredbe (EU) 2016/1037 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 14.a stavak 1.,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (2), a posebno njezin članak 24.a stavak 1.,
         budući da:

                     (1)

                     Uredbom (EU) 2016/1036 i Uredbom (EU) 2016/1037 omogućuje se primjena i naplata antidampinških i/ili kompenzacijskih pristojbi na određenu robu u epikontinentalnom pojasu države članice ili isključivom gospodarskom pojasu koji je na temelju Konvencije Ujedinjenih naroda o pravu mora (3) proglasila država članica.

                     (2)

                     Ako se predmetni proizvod unese na umjetan otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili u isključivom gospodarskom pojasu države članice Unije iz carinskog područja Unije, Uredbom (EU) br. 952/2013 Europskog parlamenta i Vijeća (4) u tom se slučaju zahtijeva uporaba deklaracije za ponovni izvoz, obavijesti o ponovnom izvozu ili izlazne skraćene deklaracije za deklariranje takvog proizvoda prije njegove otpreme. Kako bi carinska tijela raspolagala informacijama potrebnima za utvrđivanje postojanja obveze plaćanja antidampinške i/ili kompenzacijske pristojbe ili kako bi se ispunile obveze evidentiranja i izvješćivanja na temelju članka 14. stavaka 5., 5.a i 6. Uredbe (EU) 2016/1036 i članka 24. stavaka 5., 5.a i 6. Uredbe (EU) 2016/1037, od primatelja bi se trebalo zahtijevati da u roku od 30 dana od primitka predmetnog proizvoda na umjetnom otoku, nepokretnoj ili plutajućoj konstrukciji ili bilo kojoj drugoj strukturi u epikontinentalnom pojasu ili u isključivom gospodarskom pojasu podnese izjavu o primitku nadležnom carinskom tijelu države članice u kojoj je deklaracija za ponovni izvoz prihvaćena ili u kojoj je obavijest o ponovnom izvozu ili izlazna skraćena deklaracija evidentirana.

                     (3)

                     Ako se predmetni proizvod unese na umjetni otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili u isključivom gospodarskom pojasu države članice Unije izravno s područja izvan carinskog područja Unije, nije moguće upotrijebiti instrumente predviđene Uredbom (EU) br. 952/2013. Kako bi carinska tijela raspolagala informacijama potrebnima za utvrđivanje postojanja obveze plaćanja antidampinške i/ili kompenzacijske pristojbe ili kako bi se ispunile obveze evidentiranja i izvješćivanja na temelju članka 14. stavaka 5., 5.a i 6. Uredbe (EU) 2016/1036 i članka 24. stavaka 5., 5.a i 6. Uredbe (EU) 2016/1037, primatelj bi podnošenjem izjave o primitku trebao deklarirati predmetni proizvod u roku od 30 dana od primitka predmetnog proizvoda na umjetnom otoku, nepokretnoj ili plutajućoj konstrukciji ili bilo kojoj drugoj strukturi u epikontinentalnom pojasu ili u isključivom gospodarskom pojasu. Budući da je država članica kojoj pripada epikontinentalni pojas ili isključivi gospodarski pojas u najboljem položaju za obavljanje provjera, izjavu bi trebalo podnijeti nadležnom carinskom tijelu te države članice.

                     (4)

                     Kako bi se pojednostavnile provjere koje obavljaju carinska tijela u skladu s ovom Uredbom, pojam dužnika trebao bi u pravilu biti ograničen na nositelje dozvola kojima se dopušta komercijalno poslovanje u epikontinentalnom pojasu i isključivom gospodarskom pojasu država članica koje primaju predmetne proizvode na umjetnom otoku, nepokretnoj ili plutajućoj konstrukciji ili bilo kojoj drugoj strukturi u tom epikontinentalnom pojasu ili tom isključivom gospodarskom pojasu, bez obzira na to odakle je predmetni proizvod unesen. Međutim, u posebnim slučajevima, osim nositelja dozvola dužnici mogu biti i druge osobe.

                     (5)

                     Za slučajeve u kojima se predmetni proizvod stavlja u postupak unutarnje proizvodnje prije njegove isporuke na umjetni otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili u isključivom gospodarskom pojasu države članice Unije, potrebno je uvesti posebno pravilo za sprečavanje mogućeg izbjegavanja antidampinških i/ili kompenzacijskih pristojbi.

                     (6)

                     Kako bi se omogućilo učinkovito funkcioniranje okvira utvrđenog u ovoj Uredbi, relevantni postupci koji su već utvrđeni u Uredbi (EU) br. 952/2013 u pogledu obavješćivanja o carinskom dugu i njegova izračuna, naplate, povrata, otpusta i gašenja te pružanja jamstva trebali bi se primjenjivati u mjeri u kojoj su relevantni prema ovoj Uredbi.

                     (7)

                     Budući da se odredbe o carinskim kontrolama iz Uredbe (EU) br. 952/2013 ne primjenjuju izvan carinskog područja Unije, u ovoj Uredbi potrebno je utvrditi posebna pravila u pogledu carinskih provjera.

                     (8)

                     Kako bi carinska tijela imala dovoljno vremena da se pripreme za obradu izjava o primitku, trebalo bi odgoditi primjenu odredaba ove Uredbe.

                     (9)

                     Mjere predviđene ovom Uredbom u skladu su s mišljenjem Odbora iz članka 15. stavka 1. Uredbe (EU) 2016/1036 i članka 25. stavka 1. Uredbe (EU) 2016/1037,

               DONIJELA JE OVU UREDBU:

            Članak 1.
            Predmet
            Ovom Uredbom utvrđuju se uvjeti za naplatu antidampinške i/ili kompenzacijske pristojbe na proizvode koji se unose na umjetni otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili isključivom gospodarskom pojasu države članice te postupci koji se odnose na obavješćivanje o takvim proizvodima i njihovo deklariranje te plaćanje takve pristojbe, ako su ti proizvodi predmet jednog od sljedećeg:

                        (a)

                        obavijesti o pokretanju antidampinškog ili antisubvencijskog ispitnog postupka;

                        (b)

                        provedbene uredbe Komisije o uvođenju obveze evidentiranja uvoza;

                        (c)

                        provedbene uredbe Komisije o uvođenju privremene ili konačne antidampinške ili kompenzacijske pristojbe.

            Članak 2.
            Definicije
            Za potrebe ove Uredbe primjenjuju se sljedeće definicije:

                        (1)

                        „carinska tijela” znači carinske uprave država članica koje su nadležne za primjenu ove Uredbe i carinskog zakonodavstva kako je definirano u članku 5. stavku 2. Uredbe (EU) br. 952/2013;

                        (2)

                        „epikontinentalni pojas” znači epikontinentalni pojas kako je definiran u Konvenciji Ujedinjenih naroda o pravu mora;

                        (3)

                        „isključivi gospodarski pojas” znači isključivi gospodarski pojas kako je definiran u Konvenciji Ujedinjenih naroda o pravu mora i koji je država članica proglasila isključivim gospodarskim pojasom u skladu s Konvencijom Ujedinjenih naroda o pravu mora;

                        (4)

                        „predmetni proizvod” znači roba koja je predmet jednog od sljedećeg:

                                    (a)

                                    obavijesti o pokretanju antidampinškog ili antisubvencijskog ispitnog postupka;

                                    (b)

                                    provedbene uredbe Komisije o uvođenju obveze evidentiranja uvoza;

                                    (c)

                                    provedbene uredbe Komisije o uvođenju privremene ili konačne antidampinške ili kompenzacijske pristojbe;

                        (5)

                        „izjava o primitku” znači dokument kojim primatelj u propisanom obliku i na propisani način izjavljuje da je primio predmetni proizvod na umjetnom otoku, nepokretnoj ili plutajućoj konstrukciji ili bilo kojoj drugoj strukturi u epikontinentalnom pojasu ili u isključivom gospodarskom pojasu države članice te koji sadržava podatke potrebne za naplatu iznosa antidampinške i/ili kompenzacijske pristojbe koji treba platiti ili za izvješćivanje i/ili evidenciju u skladu s aktom iz članka 1. točke (a) ili (b);

                        (6)

                        „dug” znači obveza osobe da plati iznos antidampinške i/ili kompenzacijske pristojbe koja se primjenjuje na predmetni proizvod;

                        (7)

                        „primatelj” znači osoba koja je nositelj dozvole ili odobrenja za obavljanje poslovnih djelatnosti u epikontinentalnom pojasu ili u isključivom gospodarskom pojasu države članice i koja prima ili za koju je dogovoreno da prima predmetni proizvod na umjetnom otoku, nepokretnoj ili plutajućoj konstrukciji ili bilo kojoj drugoj strukturi u tom epikontinentalnom pojasu ili u tom isključivom gospodarskom pojasu;

                        (8)

                        „dužnik” znači svaka osoba koja je odgovorna za dug.

            Članak 3.
            Podnošenje izjave o primitku

               (1)   Primitak predmetnog proizvoda na umjetnom otoku, nepokretnoj ili plutajućoj konstrukciji ili bilo kojoj drugoj strukturi u epikontinentalnom pojasu ili u isključivom gospodarskom pojasu države članice primatelj deklarira izjavom o primitku.

               (2)   Izjava o primitku podnosi se bez odgode, a najkasnije u roku od 30 dana od primitka predmetnog proizvoda, s pomoću tehnika elektroničke obrade podataka sljedećim carinskim tijelima:

                           (a)

                           ako se predmetni proizvod unosi s carinskog područja Unije, carinskom tijelu države članice u kojoj je prihvaćena deklaracija za ponovni izvoz ili evidentirana obavijest o ponovnom izvozu ili izlazna skraćena deklaracija;

                           (b)

                           ako predmetni proizvod nije unesen s carinskog područja Unije, carinskom tijelu države članice kojoj pripada epikontinentalni pojas ili isključivi gospodarski pojas.

               (3)   Izjava o primitku sadržava podatkovne elemente navedene u dijelu I. Priloga i popraćena je ispravama kojima se podupiru ti podatkovni elementi.

               (4)   Carinsko tijelo može dopustiti da se izjava o primitku podnese sredstvima koja nisu tehnike elektroničke obrade podataka. U tom slučaju primatelj podnosi izvornik i jednu kopiju papirnatog obrasca utvrđenog u dijelu II. Priloga te isprave kojima potvrđuje podatkovne elemente navedene u obrascu. Carinsko tijelo zadržava izvornik, a primjerak vraća primatelju nakon što je evidentiralo izjavu o primitku i potvrdilo njezin primitak.

               (5)   Države članice koriste se informacijama iz izjave o primitku kako bi ispunile obveze u pogledu evidentiranja na temelju članka 14. stavaka 5. i 5.a Uredbe (EU) 2016/1036 i članka 24. stavaka 5. i 5.a Uredbe (EU) 2016/1037 te obveze u pogledu izvješćivanja Komisije u skladu s člankom 14. stavkom 6. Uredbe Vijeća (EU) 2016/1036 i člankom 24. stavkom 6. Uredbe Vijeća (EU) 2016/1037.

            Članak 4.
            Dug

               (1)   Dug nastaje na temelju sljedećeg:

                           (a)

                           podnošenje deklaracije za ponovni izvoz, obavijesti o ponovnom izvozu ili izlazne skraćene deklaracije predmetnog proizvoda, uključujući prerađeni proizvod koji je dobiven od predmetnog proizvoda u postupku unutarnje proizvodnje iz Uredbe (EU) br. 952/2013, koji se unosi na umjetni otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili isključivom gospodarskom pojasu države članice iz carinskog područja Unije;

                           (b)

                           primitak predmetnog proizvoda unesenog s područja izvan carinskog područja Unije na umjetni otok, nepokretnu ili plutajuću konstrukciju ili bilo koju drugu strukturu u epikontinentalnom pojasu ili isključivom gospodarskom pojasu države članice.

               (2)   U slučajevima iz stavka 1. točke (a) dug nastaje u trenutku prihvaćanja deklaracije za ponovni izvoz ili evidentiranja obavijesti o ponovnom izvozu ili izlazne skraćene deklaracije.
               U slučajevima iz stavka 1. točke (b) dug nastaje u trenutku primitka predmetnih proizvoda.

               (3)   Primatelj se smatra dužnikom.
               Ako je deklaracija za ponovni izvoz, obavijest o ponovnom izvozu, izlazna skraćena deklaracija iz stavka 1. točke (a) ili izjava o primitku iz stavka 4. sastavljena na temelju informacija koje su imale za posljedicu da antidampinška i/ili kompenzacijska pristojba nije ili nije u cijelosti naplaćena, osoba koja je pružila potrebne informacije za popunjavanje carinske deklaracije ili obavijesti i koja je znala, ili je opravdano trebala znati, da su ti podaci lažni, isto se tako smatra dužnikom.
               Ako je više osoba odgovorno za plaćanje iznosa antidampinške i/ili kompenzacijske pristojbe koja odgovara jednom dugu, one su solidarno odgovorne za plaćanje tog iznosa.

               (4)   Primatelj bez odgode, a najkasnije u roku od 30 dana od primitka predmetnog proizvoda, podnosi izjavu o primitku. Primjenjuje se članak 3. stavci 2., 3. i 4.

               (5)   Za potrebe primjene stavka 1. točke (a) na deklaraciji za ponovni izvoz, obavijesti o ponovnom izvozu ili izlaznoj skraćenoj deklaraciji navode se informacije o epikontinentalnom pojasu ili isključivom gospodarskom pojasu države članice u koju se predmetni proizvod unosi upotrebom odgovarajuće dodatne referentne oznake kako je utvrđeno u glavi II. točki 2. podatkovnom elementu 2/3 Priloga B Provedbenoj uredbi Komisije (EU) 2015/2447 (5).

               (6)   Dug nastaje na mjestu na kojem je podnesena izjava o primitku ili, ako ona nije podnesena u skladu s člankom 3. stavkom 2. ili člankom 4. stavkom 4., na mjestu na kojem je trebala biti podnesena.

            Članak 5.
            Izračun iznosa antidampinške i/ili kompenzacijske pristojbe

               (1)   Iznos antidampinške i/ili kompenzacijske pristojbe koji treba platiti određuje se mutatis mutandis na temelju pravila iz Uredbe (EU) br. 952/2013 koja se odnose na izračun uvozne carine koju treba platiti i koja su se primjenjivala na predmetni proizvod u vrijeme u kojem je nastao dug za predmetni proizvod.

               (2)   Ako je riječ o predmetnom proizvodu koji je stavljen u postupak unutarnje proizvodnje kako je navedeno u Uredbi (EU) br. 952/2013, izračun duga za prerađene proizvode dobivene od predmetnog proizvoda koji se ponovno izvoze s odredištem u epikontinentalnom pojasu ili isključivom gospodarskom pojasu države članice određuje se na temelju razvrstavanja u carinsku tarifu, carinske vrijednosti, količine, prirode i podrijetla predmetnog proizvoda stavljenog u postupak unutarnje proizvodnje u vrijeme prihvaćanja carinske deklaracije za predmetni proizvod.

            Članak 6.
            Obavješćivanje o dugu, njegovo plaćanje, povrat, otpust i gašenje te pružanja jamstva
            Za potrebe obavješćivanja o dugu, njegovo plaćanje, povrat, otpust i gašenje te pružanje jamstva, relevantne odredbe iz glave III. poglavlja 2., 3. i 4. Uredbe (EU) br. 952/2013 primjenjuju se mutatis mutandis.

            Članak 7.
            Provjere koje obavljaju carinska tijela

               (1)   Carinska tijela mogu ispitati predmetni proizvod i/ili uzeti uzorke ako je to još moguće, provjeriti točnost i potpunost informacija navedenih u deklaraciji za ponovni izvoz, obavijesti o ponovnom izvozu, izlaznoj skraćenoj deklaraciji ili izjavi o primitku te provjeriti postojanje, vjerodostojnost, točnost i valjanost svih pratećih isprava.

               (2)   Carinska tijela mogu ispitati račune dužnika i drugu evidenciju koja se odnosi na aktivnosti povezane s predmetnim proizvodom ili na prethodne ili naknadne trgovinske aktivnosti koje se odnose na te proizvode.

               (3)   Ako postoje dokazi da osoba nije ispunila neku od obveza utvrđenih ovom Uredbom, carinska tijela mogu ispitati račune te osobe i drugu evidenciju koja se odnosi na aktivnosti povezane s predmetnim proizvodom ili na prethodne ili naknadne trgovinske aktivnosti koje se odnose na te proizvode.

               (4)   Provjere i ispitivanja iz stavaka 1., 2. i 3. mogu se obavljati u poslovnim prostorima posjednika robe ili posjednikovog zastupnika ili prostorima bilo koje osobe koja je izravno ili neizravno uključena u te aktivnosti u poslovnom svojstvu ili bilo koje druge osobe koja je u posjedu tih isprava i podataka u poslovne svrhe.

            Članak 8.
            Čuvanje isprava i drugih informacija te naknade i troškovi
            Članak 51. Uredbe (EU) br. 952/2013 primjenjuje se mutatis mutandis za čuvanje isprava i drugih informacija.
            Članak 52. Uredbe (EU) br. 952/2013 primjenjuje se mutatis mutandis za naknade i troškove.

            Članak 9.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Počinje se primjenjivati nakon četiri mjeseca od datuma objave.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. srpnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  SL L 176, 30.6.2016., str. 55.

            (3)  SL L 179, 23.6.1998., str. 3.

            (4)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

            (5)  Provedbena uredba Komisije (EU) 2015/2447 od 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

            PRILOG

               IZJAVA O PRIMITKU

            DIO I.

               Podatkovni elementi

            Primatelj elektroničkim putem podnosi izjavu o primitku koja sadržava sljedeće podatkovne elemente:

                        (1)

                        Ime, adresa i EORI broj primatelja

                        (2)

                        Opis deklariranog predmetnog proizvoda, oznaka robe – oznaka TARIC i dodatna oznaka TARIC (prema potrebi), bruto i neto masa, količina izražena u dodatnoj jedinici (prema potrebi), oznaka zemlje podrijetla i/ili, prema potrebi, oznaka zemlje otpreme (1)

                        (3)

                        Nadležna država članica (vidjeti članak 3. stavak 2. i članak 4. stavak 4.)

                        (4)

                        Broj uredbi ili obavijesti o pokretanju postupka koje se primjenjuju na ovu izjavu
                        Mjera koja se primjenjuje:

                                    —

                                    Antidampinški/kompenzacijski statistički podaci

                                    —

                                    Obavijest o pokretanju

                                    —

                                    Evidentiranje

                                    —

                                    Privremena antidampinška pristojba

                                    —

                                    Privremena kompenzacijska pristojba

                                    —

                                    Konačna antidampinška pristojba

                                    —

                                    Konačna kompenzacijska pristojba

                        (5)

                        Neto cijena franko granica epikontinentalnog pojasa ili isključivog gospodarskog pojasa

                        (6)

                        Izračun iznosa privremene i/ili konačne antidampinške i/ili kompenzacijske pristojbe, prema potrebi

                        (7)

                        Datum primitka predmetnog proizvoda i, prema potrebi, MRN

                        (8)

                        Priložene isprave, potvrde i odobrenja, dodatni referentni podaci (u slučaju prodaje predmetnog proizvoda prilaže se račun)

                        (9)

                        Datum, ime i potpis primatelja

                  Carinska tijela mogu dopustiti da se ti podatkovni elementi dostave ne koristeći se tehnikama elektroničke obrade podataka. U tom slučaju primatelj se koristi sljedećim papirnatim obrascem u papirnatom obliku: „Potvrda o primitku”.
            DIO II.

               Obrazac

            Tekst slike

               EUROPSKA UNIJA
               Izjava o primitku
               (Članci 3. i 4. Provedbene uredbe Komisije (EU) 2019/1131 od 2. srpnja 2019. o uspostavi carinskog instrumenta radi provedbe članka 14.a Uredbe Vijeća (EU) 2016/1036 i članka 24.a Uredbe Vijeća (EU) 2016/1037)
               Izvornik
               Za nadležna carinska tijela
               1. Identifikacijski br. primatelja (ime, adresa i EORI broj primatelja)
               2. Deklarirani predmetni proizvod
               Oznaka robe – oznaka TARIC (i prema potrebi dodatna oznaka TARIC)
               Oznaka zemlje podrijetla i/ili, prema potrebi (1), oznaka zemlje otpreme
               Bruto i neto masa
               Količina izražena u dodatnoj jedinici (prema potrebi)
               Opis predmetnog proizvoda
               3. Nadležna država članica (vidjeti članak 3. stavak 2. i članak 4. stavak 4.)
               4. Brojevi uredbi ili obavijesti o pokretanju postupka koje se primjenjuju na ovu izjavu
               Primjenjiva mjera (označiti kućicu):
               Antidampinški/kompenzacijski statistički podaci
               Obavijest o pokretanju
               Evidentiranje
               Privremena antidampinška pristojba
               Privremena kompenzacijska pristojba
               Konačna antidampinška pristojba
               Konačna kompenzacijska pristojba
               5. Neto cijena franko granica epikontinentalnog pojasa ili isključivog gospodarskog pojasa

            Tekst slike

               IZVORNIK
               6. Izračun iznosa antidampinške i/ili kompenzacijske pristojbe koji treba platiti, prema potrebi
               7. Datum primitka predmetnog proizvoda i, prema potrebi, MRN
               8. Priložene isprave, potvrde i odobrenja, dodatni referentni podaci (u slučaju prodaje predmetnog proizvoda prilaže se račun)
               9. Datum Ime primatelja Potpis primatelja
               (1) U slučaju da su antidampinške ili antisubvencijske mjere proširene na proizvode koji se otpremaju iz zemlje koja nije zemlja na koju se odnose mjere nakon ispitnog postupka za sprečavanje izbjegavanja mjera.
               ISPUNJAVA CARINSKO TIJELO
               Napomene nadležnih carinskih tijela države članice
               Datum primitka izjave o primitku i evidencijski broj
               Račun za primjenu snižene stope carine ili preuzete obveze (označiti kućicu)
               Zadovoljava najnižu uvoznu cijenu definiranu kao prag za smanjenje antidampinške/kompenzacijske pristojbe ili izuzeće od nje (označiti kućicu)
               Ostale napomene
               Datum Ime Potpis Pečat/Adresa

               Napomena:

            Na primjerku potvrde o primitku navodi se sljedeće:

               „Primjerak
               Za primatelja”

               (1)  U slučaju da su antidampinške ili antisubvencijske mjere proširene na proizvode koji se otpremaju iz zemlje koja nije zemlja na koju se odnose mjere nakon ispitnog postupka za sprečavanje izbjegavanja mjera.